**GRAD ZAGREB**

**OSNOVNA ŠKOLA IVANA GUNDULIĆA**

Gundulićeva 23a

10 000 Zagreb

KLASA: 007-03/22-01/05

URBROJ: 251-119-22-01

U Zagrebu, 9. ožujka 2022.

Na temelju članka 127. Zakona o odgoju i obrazovanju u osnovnoj i srednjoj školi („ Narodne novine” broj 87/08, 86/09, 92/10,105/10, 90/11, 16/12, 86/12., 126/12., 94/13., 152/14., 7/17., 68/18.,98/19 i 64/20.) članaka 38. – 43. Zakona o ustanovama („Narodne novine“ broj 76/93, 29/97, 47/99, 35/08 i 127/19), te članka 69. Statuta Osnovne škole Ivana Gundulića na svojoj 9. sjednici održanoj 9. ožujka 2022. godine, Školski odbor Osnovne škole Ivana Gundulića donio je:

**ODLUKU O IMENOVANJU RAVNATELJA/ICE**

**OSNOVNE ŠKOLE IVANA GUNDULIĆA**

1. Robin Rašperger, prof. tjelesne i zdravstvene kulture, imenuje se ravnateljem Osnovne škole Ivana Gundulića na vrijeme od pet godina.
2. Mandat ravnatelju počinje s danom ***11. travnja 2022. godine.***
3. Ova Odluka stupa na snagu nakon dobivene suglasnosti ministra znanosti i obrazovanja. Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

**Obrazloženje**

Školski odbor Osnovne škole Ivana Gundulića raspisao je natječaj za imenovanje ravnatelja/ice Osnovne škole Ivana Gundulića. Natječaj je objavljen dana 11. veljače 2022. godine u „Narodnim novinama br 19/2022.“ i na mrežnim stranicama Osnovne škole Ivana Gundulića.

Na objavljeni natječaj prijavio se jedan kandidat.

Postupak imenovanja ravnatelja/ice proveden je u skladu s člankom 127. Zakona o odgoju i obrazovanju u osnovnoj i srednjoj školi te odredbama Statuta Osnovne škole Ivana Gundulića.

Školski odbor je na svojoj 8. sjednici održanoj dana 3. ožujka 2022. godine utvrdio da je na raspisani natječaj pristigla jedna prijava/ponuda od gospodina Robina Rašpergera. Utvrđeno je da je prijava poslana u propisanom roku te da gospodin Robin Rašperger ispunjava sve uvjete po natječaju. Također, Školski odbor proveo je vrednovanje dodatnih kompetencija te utvrdio listu najbolje rangiranih kandidata.

Školski odbor je Listu s imenom kandidata za ravnatelja škole dostavio Učiteljskom vijeću, Zboru radnika i Vijeću roditelja.

U skladu s člankom 127. stavkom 12. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i Zbora radnika na kojem je kandidat predstavio svoj program rada za mandatno razdoblje te se provelo tajno glasovanje radi zauzimala stajališta u postupku imenovanja ravnatelja/ice škole.

Navedena tijela, nakon provedenog tajnog glasovanja o kandidatima za ravnatelja škole, donijela su i dostavila Školskom odboru pisane zaključke o zauzetim stajalištima o kandidatu za ravnatelja škole.

Prema dostavljenom Zaključku zauzeto stajalište Učiteljskog vijeća sa sjednice održane dana 7. ožujka 2022. godine i Zaključku Zbora radnika sa sjenice održane 7. ožujka 2022. godine, da je kandidat za ravnatelja škole gospodin Robin Rašperger.

Kandidat Robin Rašperger je na sjednici Školskog odbora također predstavio svoj program rada za mandatno razdoblje, nakon čega je Školski odbor proveo javno glasovanje o kandidatima za ravnatelja/icu škole.

Nakon provedenog javnog glasovanja članova Školskog odbora, Školski odbor je utvrdio da je Robin Rašperger, prof. tjelesne i zdravstvene kulture dobio sedam (\_\_7\_) glasova Školskog odbora.

Slijedom navedenoga, Školski odbor Osnovne škole Ivana Gundulića odlučio je kako je navedeno u izreci ove Odluke.

**Pouka o pravnom lijeku:** Svaki prijavljeni kandidat na natječaj za imenovanje ravnatelja škole ima pravo pregledati natječajnu dokumentaciju i podnijeti tužbu nadležnom sudu protiv Odluke o imenovanju ravnatelja škole, u roku od 15 dana od dana primitka ove Odluke. Tužba se podnosi Općinskom sudu mjesno nadležnom prema sjedištu Osnovne škole Ivana Gundulića.

Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Andrea Caharija Jagatić

Dostaviti:

1. Ministarstvu znanosti i obrazovanja, Zagreb, Donje Svetice 38
2. Robinu Rašpergeru, imenovanom ravnatelju
3. Trgovački sud u Zagrebu
4. Pismohrana